Иахьа Пицунда иаатуеит Жәларбжьаратәи ауарӷантә хәылԥазқәа рфестиваль.
"Бжьышықәсоуп аибашьра ашьҭахь еиҭашьақәыргыланы имҩаԥысуеижьтеи афестиваль, уи зыбзоуроу, ҳәарада, Аԥсны Жәлар рартист Марина Шамԥҳа лоуп. Сынтәа уи рхы аладырхәуеит Урыстәыла еиуеиԥшым ақалақьқәа рҟынтәи, Германиеи Иапониеи рҟынтәи еицырдыруа жәларбжьаратәи аицлабрақәа рлауреатцәа. Есышықәса цәыббразы амузыкаҟны зԥышәа дуу, згьама ҳараку азыӡырҩы иоума, иара амузыка знапы алаку иоума аҭагылазаашьа имоуп Пицунда имҩаԥысуа афестиваль даҭаартә, иреиӷьу амузыкатә сценақәа рҟны иқәгыло артистцәа рконцерт азыӡырҩразы", - лҳәеит Арсалиаԥҳа.